કન્નુર: દેશમાં કેરળ જ એક એવું રાજ્ય છે કે જ્યાંનાં રાજકારણમાં હિન્દુત્વનો મુદો જોવા મળ્યો નથી. ત્યારે આ રાજ્યમાં ભાજપ આવા એજન્ડા સાથે આજથી જન રક્ષા યાત્રા શરૂ કરી રહ્યો છે. જે અંતર્ગત આજે યુપીના મુખ્યપ્રધાન આ યાત્રા કેરળમાં શરૂ કરવા નીકળી ગયા છે. આદિત્યનાથ કિચેરીથી કન્નુર સુધી પદયાત્રા કરશે. આ યાત્રા ભાજપનાં શકિત પ્રદર્શન સમાન સાબિત થઈ શકે તેમ છે. તેથી ભાજપને આશા છે કે આ યાત્રા થકી પક્ષને આ રાજ્યમાં પણ હિન્દુત્વના મુદે સારો પ્રતિસાદ મળી રહેશે.